CELEX: 62012CN0034
Language: da
Date: 2012-01-24 00:00:00
Title: Sag C-34/12 P: Appel iværksat den 24. januar 2012 af Idromacchine Srl m.fl. til prøvelse af dom afsagt af Retten (Fjerde Afdeling) den 8. november 2011 i sag T-88/09, Idromacchine Srl m.fl. mod Kommissionen

24.3.2012   
            
            
               DA
            
            
               Den Europæiske Unions Tidende
            
            
               C 89/15
            
         Appel iværksat den 24. januar 2012 af Idromacchine Srl m.fl. til prøvelse af dom afsagt af Retten (Fjerde Afdeling) den 8. november 2011 i sag T-88/09, Idromacchine Srl m.fl. mod Kommissionen
   (Sag C-34/12 P)
   2012/C 89/23
   Processprog: italiensk
   
      Parter
   
   
      Appellanter: Idromacchine Srl, Alessandro Capuzzo og Roberto Capuzzo (ved avvocati W. Viscardini og G. Donà)
   
      Den anden part i appelsagen: Europa-Kommissionen
   
      Appellanterne har nedlagt følgende påstande
   
   
               —
            
            
               Delvis ophævelse af dom afsagt af Retten (Fjerde Afdeling) den 8. november 2011 i sag T-88/09, for så vidt som:
               
                           —
                        
                        
                           det ikke blev fastslået, at Idromacchine har lidt økonomisk skade,
                        
                     
                           —
                        
                        
                           det blev fastslået, at Idromacchine har lidt et begrænset ikke-økonomisk tab,
                        
                     
                           —
                        
                        
                           det ikke blev fastslået, at Alessandro og Roberto Capuzzo har lidt økonomisk skade
                        
                     
                           —
                        
                        
                           og følgelig tages appellanternes påstande for Retten til følge.
                        
                     
         
               —
            
            
               Europa-Kommissionen betaler sagens omkostninger i begge instanser.
            
         
      Anbringender og væsentligste argumenter
   
   Appellanterne har gjort gældende, at Retten har begået følgende retlige fejl:
   
               I.
            
            
               Åbenbar fejl, der følger af sagsakterne, idet Retten lagde til grund, at vurderingen af de fejlagtige angivelser af de skadelige handlinger, der tilskrives Idromacchine, ikke var genstand for søgsmålet.
            
         
               II.
            
            
               Utilstrækkelig og derfor fejlagtig begrundelse for ikke at tiltræde appellantens anbringende om, at der foreligger en tilsidesættelse af pligten til at udvise omhu og af retten til forsvar.
            
         
               III.
            
            
               Åbenbart urigtig gengivelse i sagsakterne af de faktiske omstændigheder og af beviset for den økonomiske skade — tilsidesættelse af grundlæggende bevisbyrderegler — begrundelsesmangler.
            
         
               IV.
            
            
               Tilsidesættelse af begrundelsespligten, af proportionalitetsprincippet og af forbuddet mod forskelsbehandling samt af retten til adgang til domstolsprøvelse for så vidt angår kriterierne for kvalificeringen af det ikke-økonomiske tab, som Idromacchine har lidt.
            
         
               V.
            
            
               Tilsidesættelse af princippet om forbud mod forskelsbehandling, manglende begrundelse, åbenbart materielle fejl, der følger af sagsakterne vedrørende den manglende anerkendelse af en adgang til erstatning for det ikke-økonomiske tab, som Alessandro og Roberto Capuzzo har lidt.